ભાવાર્થ :->શ્રી હરિરાયજીની છાપ ” રસિક “તેમના આ કીર્તનમાં તેઓ શ્રીવલ્લભપ્રભુ અને શ્રી વિઠ્ઠલેશપ્રભુને સ્મરીને કહે છે કે પોતાના અંતરંગ ભક્તો પર કૃપા કરવા પોતાનો શ્રી હસ્ત ભક્તોનાં મસ્તક ઉપર ધરે છે,ભક્તોનાં સઘળા દોષો દૂર કરે છે સાથે હૃદયમાં ભક્તિભાવ જાગે તેવી પ્રેરણા કરે છે.તેથી જ ભક્તો શ્રીવલ્લભપ્રભુ અને શ્રી વિઠ્ઠલેશપ્રભુના ગુણગાન ગાય છે.શ્રી હરિરાયજી તેથીજ વૈષ્ણવને કહે છે જો તું તારા દેહનું દમન કરીને પ્રભુ પ્રાપ્તિનું કોઈ સાધન કરીશ તો તું મુર્ખ માણસ ગણાઈશ.શ્રીઠાકોરજીના સ્વરૂપ દર્શનનો આનંદ છોડી દેહદમન કરવાનાં ખોટા માર્ગે શાં માટે જાય છે ? એ ભાગ્યશાળી ભક્તો હોય છે જે શ્રીઠાકોરજીનાં ચરણનું સદા શરણ લે છે આથી જ શ્રીઠાકોરજી એવા પ્રસન્ન થઇ ભક્તોને પોતાના ગણીને શ્રી હસ્તથી આલિંગન આપે છે.આ પદમાં શ્રીવલ્લભપ્રભુ અને શ્રીવિઠ્ઠલેશપ્રભુની અદભુત કૃપાદ્રષ્ટિની સાર્થકતા દર્શાવી છે.